Creglingen

**Creglingen** (oschtfränkisch *Creichel*) isch e Stadt im Main-Tauber-Chrais z Bade-Wirttebärg. D Stadt het  Yywohner (Stand: ).

## Geografi
Creglingen lyt z Tauberfranke an dr Tauber an dr Yymindig vum Herrgottsbach. Dr Baan bstoht us 66 % Landwirtschaftsflechi, 23 % Wald, 9 % Sidligsflechi un 1,9 % sunschtiger Flechi.

Nochbergmaine sin Bieberehren, Aub un Hemmersheim im Norde, Simmershofen, Adelshofen, Steinsfeld un Rothenburg ob der Tauber im Oschte, Schrozberg im Side un Weikersheim un Niederstetten im Weschte.

Z Creglingen het s die Schutzbiet: 
* s europäische Vogelschutzbiet *Wiesenweihe Taubergrund* (syt 2007)
* s Landschaftsschutzbiet *Creglingen* mit 2.027,9&nbsp;ha (Creglingen, Niederstetten un Weikersheim, syt 1997)
* s Landschaftsschutzbiet *Weikersheim* mit 2.718,0&nbsp;ha (Bad Mergentheim, Creglingen, Niederstetten un Weikersheim, syt 1993)
* s Naturschutzbiet *Holzberg* mit 25&nbsp;ha
* S Naturschutbiet *Oberrimbacher Erdfälle* mit 71,2&nbsp;ha (Creglingen, Niederstetten, Schrozberg)
* s FFH-Biet *Taubergrund bei Creglingen*

## Gmaigliederig
Zue Creglingen ghere d Stadtdail Archshofen (mit em glychnamige Dorf un em Gheft Holdermühle), Blumweiler (mit dr Wyler Blumweiler, Reutsachsen, Schwarzenbronn, Seldeneck, Weiler un Wolfsbuch), Craintal, Creglingen (mit dr glychnamige Stadt un dr Wohnblätz Herrgottskirche un Kohlesmühle), Finsterlohr (mit em glychnamige Dorf un dr Wyler Burgstall un Schonach), Frauental (mit em glychnamige Dorf, d Wyler Lohrhof un Weidenhof un d Hef Fuchshof un Seewiesenhof), Freudenbach (mit em glychnamige Dorf un dr Wyler Erdbach un Schön), Münster, Niederrimbach (mit em glychnamige Dorf un em Wyler Standorf), Oberrimbach (mit em glychnamige Dorf, em Wyler Lichtel un em Gheft Landturm), Reinsbronn (mit em glychnamige Dorf, dr Wyler Niedersteinach un Schirmbach, em Gheft Brauneck un em Wohnblatz Altmühle), Schmerbach un Waldmannshofen (mit em glychnamige Dorf un em Wyler Sechselbach).

## Gschicht
Creglingen isch zum erschte Mol gnännt wore anne 1045 in ere Urkund vum Bischof vu Bamberg; Archshofen 807; d Burg Blumweiler anne 1341; Finsterlohr 1224, Freudenbach 807, Münster 1232, Niederrimbach 1045, Oberrimbach 1324, Reinsbronn 1267, Schmerbach 1182 un Waldmannshofen 807. S Chloschter Frauental isch anne 1232 as Zisterziensernechloschter grindet wore.

Im 13. Johrhundert isch Creglingen an s Herre vu Hohenlohe gange, wu unter anderem uf dr Burg Brauneck gwohnt hän. Anne 1349 het s s Stadträcht iberchuu. Wu d Linie Hohenlohe-Brauneck 1390 uusgstorbe isch, het Creglingen druf verschidene Herre ghert, dr Herre vu Weinsberg, dr Grofe vu Schwarzburg un em Markgrofe vu Brandenburg-Ansbach. Anne 1791 isch Creglingen preußisch wore, 1806 bayerisch un isch 1810 schließli an s Chenigrych Wirttebärg chuu. Dert isch Creglingen zum Oberamt Mergentheim chuu, wu speter dr Landchrais Mergentheim drus woren isch.

Im Rame vu dr bade-wirttebärgische Chraisreform isch 1973 dr Landchrais Mergentheim ufglest wore un Creglingen isch zum neie *Tauberkreis* chuu, wu zum 1. Jänner in *Main-Tauber-Kreis* umgnännt woren isch.

Zum 1. Jänner 1972 sin d Derfer Archshofen, Blumweiler, Craintal, Finsterlohr, Frauental, Freudenbach, Münster, Niederrimbach, Oberrimbach, Reinsbronn, Schmerbach un Waldmannshofen  zue Creglingen yygmaindet wore.

### Yywohnerentwicklig

Quälle: Gemeindeverzeichnis un Aagobe vum Statistische Landesamt

## Verwaltig
Creglingen ghert zue kaim Verwaltigsverband.

; Burgermaischter vu Creglingen
* 1964–1988: Helmut Bauer
* 1988–1998: Werner Fifka
* 1998–2010: Hartmut Holzwarth
* syt 2010: Uwe Hehn

## Kultur un Böurwärch
* Burg Brauneck
* Herrgotts-Chilche mit Marienaltar vum Tilman Riemenschneideretwa (1505–1508)
* Evangelischi Stadtchilche (spotromanisch, Chorruum vu 1180, barockisiert)
* s eltscht ländli Buurehuus vu 1352
* Alti Apethek am Märtblatz
* ehmolig Zischterziensernechloschter Frauental
* Lichteler Landdurm bim Ortsdail Lichtel
* St. Johanneskirche aus dem 12. Jahrhundert in Niederrimbach
* Ulrichskapäll z Niederrimbach-Standorf
* Zwische Finsterlohr un em Tauberdal lyt s keltisch Oppidum Finsterlohr
* Kulturlandschaftspfad Creglingen

Creglingen lyt an dr Romantische Stroß.

Burg Brauneck 20080511.jpg|Burg Brauneck
Creglingen Riemenschneider-Altar 2006 ReiKi.JPG|Marienaltar
CreglingenApotheke.jpg|Alti Apethek
Creglingen-Rathaus.JPG|Rothuus


## Dialäkt
Dr Dialäkt vu Creglingen ghert zum Oschtfränkisch.

## Literatur
* Beschreibung des Oberamts Mergentheim, Magstadt: Bissinger, 1968 (Nachdr. [d. Ausg.] Stuttgart, Kohlhammer, 1880) online
* Horst F. Rupp und Hartwig Behr: *Vom Leben und Sterben. Juden in Creglingen*. 2. Auflage. Königshausen und Neumann, Würzburg 2001, ISBN 3-8260-2226-2.
* Ottmar Schönhuth: *Creglingen und seine Umgebungen. Chronik und Beschreibung*. Mergentheim 1846 (digital).

## Weblink

* Websyte vu Creglingen
* Creglingen uf leo-bw.de
** Archshofen uf leo-bw.de
** Blumweiler uf leo-bw.de
** Creglingen, Altgemeinde uf leo-bw.de
** Craintal uf leo-bw.de
** Finsterlohr uf leo-bw.de
** Frauental uf leo-bw.de
** Freudenbach uf leo-bw.de
** Münster uf leo-bw.de
** Niederrimbach uf leo-bw.de
** Oberrimbach uf leo-bw.de
** Reinsbronn uf leo-bw.de
** Schmerbach uf leo-bw.de
** Waldmannshofen uf leo-bw.de

## Fueßnote